Publication: Magyar Közlöny
Issue: MK-2009-165 (Year: 2009, Number: 165)
Era: 2004-2010
Section: 2009. évi CXX. törvény*
Paragraph Index: 844

(3) Az örökbefogadást felbontó ítélet mindenkivel szemben hatályos. 3:146. § [Az örökbefogadás felbontása az egyik örökbefogadóra nézve] Ha az örökbefogadást csak az egyik örökbefogadóra vonatkozóan bontották fel – a gyámhatóság vagy a bíróság eltérõ rendelkezése hiányában – az örökbefogadás is csak az õ és az õ rokonai vonatkozásában szûnik meg. 3:147. § [Névviselés az örökbefogadás felbontása esetén] Az örökbefogadás felbontása után az örökbefogadott és leszármazói az örökbefogadással felvett családi nevet általában nem viselhetik. A gyámhatóság és a bíróság azonban indokolt esetben – kérelemre – feljogosíthatja az érintetteket az örökbefogadással felvett név további viselésére. 3:148. § [A meghalt örökbefogadó után megszerzett jogok védelme] Az örökbefogadás megszûnése nem érinti a gyámhatósági eljárás vagy a per megindítása elõtt meghalt örökbefogadó után már megszerzett jogokat. A már átszállt örökséget ilyen esetben visszakövetelni nem lehet. 3:149. § [Az örökbefogadás megszûnésének jogi hatásai] Az örökbefogadás megszûnésével felélednek a leszármazáson alapuló rokonságból származó azon jogok és kötelezettségek, amelyek az örökbefogadással megszûntek. IV. fejezet Az örökbefogadással kapcsolatos jognyilatkozatok 3:150. § [Az örökbefogadással kapcsolatos jognyilatkozatok]

Source: https://magyarkozlony.hu/hivatalos-lapok/89b85b8ad70e0235666e043337a0300d6ce1670f/dokumentumok/8341c411880cdb69f22c0d9c3478888cb0fb084e/letoltes